
REPUBLIKA HRVATSKA
OPĆINSKI SUD U NOVOM ZAGREBU 
            Stalna služba u Samoboru
               Samobor, Obrtnička 2
     Posebna sudska pisarnica za izvršenje 
      prekršajnopravnih sankcija

R E P U B L I K A	H R V A T S K A R J E Š E NJ E

Općinski sud u Novom Zagrebu, Stalna služba u Samoboru, po sutkinji Bojani Atanasov, uz sudjelovanje sudske referentice Ivane Francetić, u predmetu izvršenja prekršajnopravnih sankcija izrečenih osuđenoj Sari Burja, 14. svibnja 2026.
r i j e š i o     j e
1. Na temelju članka 152. stavka 6. Prekršajnog zakona („Narodne novine“ broj 107/07. 39/13., 157/13., 110/15.,70/17.,118/18, 114/2022) neplaćena novčana kazna izrečena osuđenoj Sari Burja, OIB 32829507842, rođena 21.3.1998., sa prebivalištem u Klokočevcu Samoborskom 58/1, u iznosu od 603,66 EUR (šesto tri eura i šezdeset šest centi), pravomoćnom odlukom o prekršaju  Policijske postaje Samobor, poslovni broj klasa: 211-07/24-3/501, urbroj: 511-19-40-24-1 od 12.1.2024., zamjenjuje se radom za opće dobro u trajanju od 32 (trideset dva) sata.
1. Osuđenik se upućuje na izvršavanje rada za opće dobro iz točke I. ovog rješenja u ustanovu ili drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
1. Ako osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada ili ga ne izvrši svojom krivnjom u roku koji je za to određen, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 16 (šesnaest) dana.
1. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi davanja izjave o prihvaćanju rada za opće dobro i uručenja naredbe o upućivanju na izvršenje rada, jer će u suprotnome sud odmah izdati naredbu o upućivanju osuđenika na izdržavanje zatvora iz točke III. u nadležnu ustanovu za izvršavanje zatvora.
Obrazloženje

1. Odlukom o prekršaju Policijske postaje Samobor, poslovni broj klasa: 211-07/24-3/501, urbroj: 511-19-40-24-1 od 12.1.2024., osuđenoj Sari Burja izrečena je novčana kazna u iznosu od 753,61 eura, plaćen je dio od 149,95 eura, pa je neplaćeno još 603,66 eura, zbog prekršaja  iz članka 250. stavka  13. i dr. Zakona o sigurnosti prometa na cestama.
1. Odluka o prekršaju postala je pravomoćna 15.3.2024., izvršna 25.3.2024.
1. Budući da osuđenik u roku određenom u odluci o prekršaju nije platio novčanu kaznu niti je ona naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 EUR  novčane kazne zamjenjuje s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest niti dulji od 240 sati, a zatvor ne smije  biti kraći od tri ni dulji od 60 dana.
1. Prema odredbi članka 151. stavka 2. Prekršajnog zakona, pravomoćna odluka izvršava se kad je uredno uručena osuđeniku i kad za njeno izvršenje ne postoje zakonske smetnje.
1. Budući da su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi uručenja naredbe o upućivanju na izvršenje rada u jednu od ustanova i pravnih osoba iz evidencije iz članka 152. a stavka 2. Prekršajnog zakona, s područja svoje nadležnosti.
1. Rješenjem je određena i zamjena neplaćene novčane kazne zatvorom za slučaj da osuđenik ne prihvati rad za opće dobro, sukladno odredbi članka 152.c stavka 6. Prekršajnog zakona, ili ga ne izvrši svojom krivnjom u roku koji je za to određen sukladno odredbi članka 34. stavka 3. Prekršajnog zakona.
1. Ako osuđenik plati novčanu kaznu nakon pravomoćnosti ovog rješenja, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
1. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro, sukladno odredbi članka
152. c stavka 1. i 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.

U Samoboru 14. svibnja 2026.

Sudska referentica	Sutkinja
   Ivana Francetić                                                                                       Bojana Atanasov










UPUTA O PRAVNOM LIJEKU:
Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu, Stalna služba u Samoboru, Obrtnička 2, Samobor, u dva primjerka, a o žalbi odlučuje Visoki prekršajni sud Republike Hrvatske.

Dostavna naredba:
1. osuđeniku
1. Zatvoru u Zagrebu, po pravomoćnosti
1. spis
		Poslovni broj: Pp Ikp-866/2026

